向伯恭侍郎致政薌林築一堂名之曰企疏晉陵孫某聞而賦詩二首  其二
作者：孫覿
朝代：宋

paragraphs: 且學方回痴，莫羨董公健。
誰令軀七尺，浪作青紫楦。
更搖乞憐尾，仍出弔喪面。
薌林有老仙，蚤具佛眼見。
國恩倘粗酬，已債遂焚劵。
驅除竹馬棄，狼藉芻狗踐。
寥寥漢二傅，千歲一關楗。
竟日飲無何，更補離騷傳。